Kjellaug Pettersen

Kjellaug Pettersen (født 5. januar 1934 på Andøya, død 11. november 2012) var en norsk statstjenestekvinne, likestillings- og kvinnesaksforkjemper. 

Pettersen var opprinnelig lærer og senere rektor for Bygdøy skole i perioden 1979–1988. I 1981 ble hun oppnevnt til medlem av en arbeidsgruppe for likestilling av Kirke- og undervisningsdepartementet, og i 1991 ble hun leder for det daværende Likestillingssekretariatet i Utdannings- og forskningsdepartementet, der hun senere var spesialrådgiver.

Hun var medgrunnlegger av Stiftelsen Kvinneuniversitetet på Løten og var leder for Oslo Kvinnesaksforening 1992–1994 og leder for Norsk Kvinnesaksforening 1994–1998.

Hun var oppnevnt av Utenriksdepartementet til varamedlem av Utvalget for menneskerettigheter 1994–1995.

Publikasjoner 
 Framtidsdrømmen og virkeligheten : jenter og gutter velger utdanning og yrke, Friundervisningens forlag, 1990, ISBN 82-7020-297-5
 Tøffe gutter, stille jenter; hjemme og på skolen, Aventura, 1987, ISBN 82-588-0442-1

Referanser 

Norske embets- og tjenestemenn
Norske kvinnesaksforkjempere
Dødsfall i 2012
Ledere av Norsk Kvinnesaksforening
Norske skoleledere